cyanic-selkie/wikianc huggingface dataset:
Ben 10 (cizgi serialı, 2005)
İnkişaf
Ben 10 "Man of Action" tərəfindən yaradıldı və Cartoon Network Studios tərəfindən istehsal edildi. Man of Action komiks yaradıcıları Dunkan Ruliu, Coy Kasey, Coy Kelli və Stivn Siql kimi şəxslərdən ibarət bir qrupdur. Qrup, Cartoon Network serialını yayımlamadan təxminən 3 il əvvəl Ben 10-un konsepsiyası üzərində işlədi. Deyv Conson dizaynın hazırlanmasına kömək etdi. Serial üçün test animasiyaları hazırlanarkən ilk yoxlanılan yadplanetli "Dörd Qol" idi. Bu, "Man of Action" üçün bütün yadplanetlilər arasında ən populyar çevrilmə idi. Stivn Qordon şounun birinci versiyasında işləyirdi. Konsepsiya işi Ben Tennizonun əvvəlcə qırmızı başlı bir gənc oğlan olacağını göstərir. Qordon, eyni zamanda son versiyadan daha çox saata oxşayan Omnitriks-in ilk dizaynlarına və yad dizaynlar üçün fərqli dizaynlara, həmçinin adlara sahib idi. Benin Yadplanetlilərinin ilk adları "Güclü oğlan" ", "İnferno", "Ülgüc çənə" , "Əjdahamilçək" , "Bitki oğlan" və "Qazıcı"  olmuşdur. Yadplanetlilərin ilk dizaynlarından bəziləri superqəhrəman xarakterli olmuşdur. Sunmin Image Pictures, Dong Woo Animation və Lotto Animation, Inc., bu serialın bəzi animasiyalarının hazırlanmasına kömək etdi. Stivn Blam Benin yadplanetli çevrilmələri olan "İstilik partlayışı" və "Qəribə ruh"dan əlavə serialın digər obrazı olan Vilqaksı da səsləndirir. Di Bredli Beykr Benin çevrilmələrini "İylimilçək", "Mavigözlü oğlan" və "Yaban köpək"i səsləndirir. Beykr həm də, Benin məktəb yoldaşları Caş Murrey, Limeks, SiksSiks, Ekid Bris və Elzqud obrazlarını səsləndirir. Beykr, müxtəlif simvollar və yadplanetlilərin dilləri ilə diqqəti çəkir. Riçard Stivn Horvitz Benin "Boz maddə" çevrilməsini və cani Subliminonu səsləndirir. Riçard MakKoneyql Benin "Dörd silah" çevrilməsini və cani "Ekso-Skall"ı səsləndirir. Fred Tataskior, Benin yadplanetliləri "Ülgüc çənə", "Bolttop" və "Uey biq"i səsləndirir. Tataskior üstəlik Benin "Ben 10.000" filminin gələcək versiyasını da səsləndirəcək. Bundan əlavə, Cim Uard "Almasbaş", "XLR8" və "Vəhşitəhəng" çevrilmələrini və Qordon Tennizon personajını səsləndirir.
Ferndeyl (Vaşinqton)
Ferndeyl - ABŞ-nin Uatkom əyaləti, Vaşinqton ştatında şəhər. Əhalisi 2010-cu il əhalinin siyahıyaalınması məlumatlarına əsasən 11415 nəfər olmuşdur.
Tarixi
Əsası 1872-ci ildə qoyulmuşdur. İlk əvvəllər Jam adını alsa da, daha sonra Ferndeyl adı verilmişdir. 19 Mart 1907-ci ildə rəsmi şəkildə qeydiyyata alınmışdır.
İqlimi
Orta illik temperatur 9.8 °C-dir. Ən isti ay Avqust (orta aylıq temperatur 16.8 °C), ən soyuq ay Yanvardır (orta aylıq temperatur 3.1 °C). Ən yüksək temperatur 34.4 °C, ən aşağı temperatur isə -33.9 °C olmuşdur.
Orta illik yağıntı miqdarı 896.6 mm-dir.
2010-cu il əhalinin siyahıyaalınması
2010-cu il əhalinin siyahıyaalınması məlumatlarına görə burada 11415 nəfər əhali, 4210 şəxsi təsərrüfat və 3025 ailə vardı. Əhalinin sıxlığı 666.8 nəfər/km²-di. Burada 4428 ev var və evlərin sıxlığı 258.6/km²-di. Əhalinin etnik tərkibini 83.1%-i Ağ amerikalılar, 1.0%-i Afroamerikalılar, 2.6%-i Hindilər, 3.6%-i Asiyalılar, 0.2%-ni Okeaniya adalarından olanlar, 5.2%-i digər irqdən olanlar və 4.2%-i isə iki və daha artıq irqdən olanlar təşkil edirdi.
4210 şəxsi təsərrüfatın 40.8%-də özləri ilə yaşayan 18 yaşından kiçik uşaq olanlar, 53.7%-də evli ailə, 13.6%-də əri olmayan qadın, 4.6%-də arvadı olmayan kişi, 28.1%-də isə ailəsi olmayanlar vardı. Şəxsi təsərrüfatın 22.7%-də tək bir şəxs və 9.5%-də isə tək yaşayan 65 yaşdan böyük şəxs vardı. Hər şəxsi təsərrüfatda ortalama 2.71 nəfər, hər ailədə isə ortalama 3.20 nəfər vardı.
Şəhər əhalisinin orta yaşı 34.2-dır. Əhalinin 29.1%-i 18 yaşdan kiçik, 8.6%-i 18-24 yaş arasında, 27.2%-i 25-44 yaş arasında, 24%-i 45-65 yaş arasında, 10.9%-i isə 65 yaşdan böyükdür. Əhalinin 48.6%-i kişi, 51.4%-i qadındır.
Hər şəxsi təsərrüfatın orta illik gəliri $52,831, hər ailənin orta illik gəliri isə $64,638 təşkil edir. Kişilərin orta illik gəliri $47,917, qadınların orta illik gəliri isə $37,447 olmuşdu. Şəhərdə adam başına düşən illik gəlir $23,837 olmuşdu. Ailələrin 13.3%-i, əhalinin isə 16.8%-inin gəliri yoxsulluq həddinin aşağısındadır, bunların isə 24.2%-ini 18 yaşdan kiçik olanlar, 7.3%-ini isə 65 yaşdan böyük olanlar təşkil edir.
2000-ci il əhalinin siyahıyaalınması
2000-ci il əhalinin siyahıyaalınması məlumatlarına görə burada 8758 nəfər əhali, 3147 şəxsi təsərrüfat və 2305 ailə vardı. Əhalinin sıxlığı 511.6 nəfər/km²-di. Burada 3292 ev var və evlərin sıxlığı 192.3/km²-di. Əhalinin etnik tərkibini 84.8%-i Ağ amerikalılar, 0.8%-i Afroamerikalılar, 2.6%-i Hindilər, 2.4%-i Asiyalılar,0.3%-ni Okeaniya adalarından olanlar, 5.3%-i digər irqdən olanlar və 3.8%-i isə iki və daha artıq irqdən olanlar təşkil edirdi.
3147 şəxsi təsərrüfatın 42.2%-də özləri ilə yaşayan 18 yaşından kiçik uşaq olanlar, 55.3%-də evli ailə, 13.3%-də əri olmayan qadın, 4.6%-də arvadı olmayan kişi, 26.8%-də isə ailəsi olmayanlar vardı. Şəxsi təsərrüfatın 21.6%-də tək bir şəxs və 8.2%-də isə tək yaşayan 65 yaşdan böyük şəxs vardı. Hər şəxsi təsərrüfatda ortalama 2.77 nəfər, hər ailədə isə ortalama 3.25 nəfər vardı.
Şəhər əhalisinin orta yaşı 32-dir. Əhalinin 32.5%-i 18 yaşdan kiçik, 8.1%-i 18-24 yaş arasında, 30.4%-i 25-44 yaş arasında, 19.5%-i 45-65 yaş arasında, 9.5%-i isə 65 yaşdan böyükdür. Hər 100 qadına 95.7 kişi, yaşı 18-dən böyük hər 100 qadına isə 92.3 kişi düşür.
G
G — Latın qrafikalı Azərbaycan əlifbasında 9-cu hərf, 23 samitdən biri. Cingiltili samitdir.
G – “giqa”nın qısaltması; 1 milyard və ya 109 deməkdir.
<g> – e-poçtda “green” (“yaşıl”) sözünün abreviaturası.
qızlar
Günel; Gülsənəm, Gülbikə, Gülnarə, Günay, Güləbatan; Güllər; Gül; Gülay; Gözdə; Gözəl; Göyçək; Göyərçin; Günəş; Güney; Gülyanaq və s.
oğlanlar
Gəncəbəy; Gəray;Gəzmiş; Gürşəl;Gürşad; Gülağa; Gülabala; Gülbuta; Güldər; Güloğlan; Gülpaşa; Günəl; Gükxan və s.
Ferdinand Avqust fon Ritqen
Ferdinand Avqust fon Ritqen  — alman ginekoloqu, botanik, mikoloq və zooloq.
Bioqrafiyası
Ferdinand Avqust fon Ritqen 11 oktyabr (digər mənbələrə görə — 12) 1787-ci ildə Dorstendəki Vulfen bölgəsində İohann Filip Ritqen və Maria Luiza Darton ailəsində anadan olmuşdur. Gissen Universitetində həkim təhsili almışdır, 1808-ci ildə tibb elmləri doktoru dərəcəsi aldı və Varştaynda həkim kimi işə başlamışdır.
1814-cü ildə Ritqen, Gissen Universitetində tibb professoru oldu və ginekoloji müəllimliyi etdi. Daha sonra Giessen mamalıq klinikasının direktoru təyin edildi. Bundan əlavə, Ritqen Gemeinsame deutsche Zeitschrift für Geburtskunde, Monatsschrift für Geburtskunde und Frauenkrankheiten və Neue Zeitschrift für Geburtskunde jurnallarının redaktorlarından biri idi. 1815-ci ildə Ritqen, Alman tarixində ilk dəfə Yozef fon Zibold adlı qadına fəxri həkim adını verdi. 1823-cü ildə Ritqen özü Gissen Universitetində fəxri dərəcə Tibb Namizədi dərəcəsinə layiq görüldü. Ritqen daha sonra təqaüdə çıxdı və biologiya öyrənməyə başladı. 1826–1828-ci illərdə botanika və zoologiya ilə bağlı bir neçə kitab nəşr etdirdi.
Xanqışlağı (Nir)
Xanqışlağı — İranın Ərdəbil ostanının Nir şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 258 nəfər yaşayır (55 ailə).
Neogen
Neogen dövrü — Kaynozoy erasının əvvəlindən etibarən ikinci geoloji dövr. Davametmə müddəti təqribən 23 milyon ildir.
Geologiya
Neogen dövrü Alp qırışıqlıq sisteminin formalaşmasının sonu və müasir vəziyyətə yaxın oroqrafiyanın tədricən yaranması dövrüdür. Bu dövrdə ən yüksək dağ silsilələri-Alplar, Balkanlar, Atlas, Apennin, Kiçik Asiya, Krım, Qafqaz, Himalayların formalaşması başa çatır. Eyni zamanda, iri qırışıqlıq vilayətləri Sakit okeanın kənarlarında - Anadır, Kamçatka, Saxalin, Yaponiya, Filippin və Yeni Qvineyada, Kordilyerlərin və And dağlarının sahilyanı hissələrində yaranmışdır. İntensiv dağəmələgəlmə prosesi güclü vulkanik fəaliyyət ilə müşayiət olunmuşdur. Şaquli ehtizazi hərəkətlər nəticəsində bir çox hövzələrin ölçüləri və forması get-gedə dəyişilmiş, onların okeandan təcrid olunması intensivləşmişdir.
Flora və fauna
Neogen dövrü sonunda dağlıq rayonlarda buzlaşmaya səbəb olmuş soyuqlaşma baş vermişdir. Yerüstü fauna və floranın inkişafında böyük dəyişikliklər olmuşdur. Hazırda mövcud olan məməlilərin fəsilələri və bir sıra cinsləri: ayılar, kaftarlar, itlər, mastodontlar, nəhəng pələnglər, gərgədanlar, marallar, kəllər, hipparionlar, gəmiricilər, meymunlar, o cümlədən insanabənzər meymunlar meydana gəlmişdir. Üst Miosendə Avrasiya və Şimal Amerika arasında əlaqə yaranmış, bir vilayətdən digərinə faunanın miqrasiyası baş vermişdir. Cənub Amerikada məməlilər faunası Neogenin sonunda nəsli kəsilmiş natamamdişlilər və dırnaqlılarla, yastıburun meymunlarla və kisəlilərlə təmsil olunmuşdur. Pliosendə Şimal Amerikadan Cənub Amerikaya faunanın miqrasiyası baş vermişdir. Avstraliya, Paleogendə olduğu kimi, Neogen ərzində də ancaq ibtidai məməlilərin (kisəlilərin) təcrid edilmiş inkişaf sahəsi olaraq qalırdı. Neogen dənizlərində, nummulitlər istisna olunmaqla, Paleogen qrupları yaşayırdı. Neogen dövrünün bitkiləri, bəzi Paleogen nümayəndələri istisna olmaqla, demək olar ki, tərkibcə müasir bitkilərdən ibarətdir. Mötədil qurşaqlarda tropik və subtropik bitkilər yarpaqlı flora ilə əvəz edilir; çöl və meşə-çöl sahələri əmələ gəlir. Bu zaman yarpaqlı floranın cənuba doğru irəliləməsi davam edirdi. Neogenin sonunda tayqa və tundra bitkiləri meydana gəlir, qitələrin şimal hissəsi iynəyarpaqlı meşələrlə örtülür.
Morris Motors
Morris Motors Şirkəti — 1919-cu ildə William Richard Morris tərəfindən Morris Motors Limited kimi təsis edilmiş Britaniya avtomobil istehsalçısıdır.
1913-cü ildə William Richard Morris tərəfindən dizayn edilmiş və istehsal edilmiş ilk avtomobil 8,9 at gücünə malik iki nəfərlik Morris Oksford idi. Daha sonra ABŞ-yə səfəri zamanı aldığı 11,9 at gücündəki mühərriki Britaniya şassilərinə tətbiq edərək Morris Koulini istehsal etmişdir. Ümumiyyətlə, iki nəfərlik kiçik, ucuz avtomobillər istehsal edirdi.
1919-cu ildə Morris Motors Limited, Morris Garage Limited və Morris Commercial Cars Limited şirkətlərini yaradır. 1927-ci ildə Wolseley Motors, 1938-ci ildə isə Riley Limited şirkətlərini satın almışdır.
26 avqust 1952-ci ildə şirkətlərini Austin Motor Company ilə birləşdirdikdən sonra British Motor Corporation meydana çıxmışdır.
Ömər Xülusi Əfəndi
Ömər Xülusi Əfəndi — Osmanlı alimi və şeyxülislamı.
İstinadlar
<references group="" responsive="1">
Kolıma boğazı
Kolıma boğazı — materiki Dedveji adalarından (Krestovıy adası) ayırır. Şimal Buzlu okeanına daxil olan Şərqi Sibir dənizinin cənubunda yerləşir. Boğazın dərinliyi 5–6 m, şərq hissədə isə 10 m təşkil edir. Boğaz inzibati cəhətdən Rusiya Federasiyası Yakutiya Respublikası ərazisinin Kolıma ulusuna daxildir.
H
Latın qrafikalı Azərbaycan əlifbası nda 11-ci hərf.
Azərbaycan əlifbasında cingiltili qarşılığı olmayan yeganə kar samitdir. Boğaz samitidir.
Əfqanıstan İslam Dövləti
Əfqanıstan İslam Dövləti-Əfqanıstanda (1992-2002) yaranmış faktiki dövlət.Kabulun devrilməsi ilə sona çatan dövlətin ən məşhur prezidenti Bürhanəddin Rəbbani olub.
Tarixi
Əfqanıstandakı 3 illik sivil müharibəsindən sonra (1989-1992) Məhəmməd Nəcibulla rejimi devrildi.Bundan sonra Gülbəddin Hikmətyar,Bürhanəddin Rəbbani,Həmid Kərzai kimi ziyalılar ölkənin işğal olmaması üçün Əfqanıstanda yeni bir dövlət ,"Əfqanıstan İslam Dövləti" yarandı.Bu işdə Hikmətyarın böyük köməkləri vardı:Pakistan Servizlərarası İslahatdan(İSİ) yardım almış, Hizbul-İslami partiyasını yaratmışdı.Partiya ölkədə böyük nüfuz qazandıqdan sonra Bürhanəddin Rəbbani Hikmətiyarla birləşmiş, dövlətin rəsmi partiyası etmişdi.Nəcibullanın kommunist rejimindən sonra ölkənin özünə gəlməsi çətin idi.Amma sonradan yaradılmış Cəmiyyət-i İslami partiyasının qanunları ilə ölkədə hər şey nizamlandı:Qadınlar hicab taxmağa, Kişilər zinadan uzaqlaşmağa başladı.
Jorj Ejen Osman
Jorj Ejen Osman, baron Osman kimi tanınan (baron Haussmann), (27 mart 1809, Paris — 11 yanvar 1891) — fransız dövlət xadimi, Sena departamentinin şurasının sədri (1853—1870), İncəsənət akademiyasının üzvü (1867), Parisin müasir görünüşünü təyin edib.
Bioqrafiya
Osman, 27 mart 1809-cu ildə Parisdə alman mənşəli protestant bir ailədə anadan olub (almanca soyadı Xausman kimi səslənir və türk osmanlılarla əlaqəli deyil).
Bir çox yaşayış məntəqələrini yenidən qurdu, bir çox köhnə (orta əsrlər) evləri söküb və daha sonra məşhur hala gələn bulvarları restavrasiya edirdi. Ümumilikdə, Osmanın rəhbərliyi altında Parisdəki daşınmaz əmlakın təxminən 60% -i yenidən təşkil edilmişdir.
Osman 1891-ci il 11 yanvar Parisdə vəfat etmişdir. Per Laşez qəbiristanlığında dəfn edildi. Paris mərkəzində yerləşən bulvarlardan biri onun adını daşıyır.
Rauf Qurbanəliyev
Rauf Qurbanəliyev — Azərbaycan kinooperatoru.
Həyatı
2006–2010-cu illərdə Azərbaycan Dövlət Mədəniyyət və İncəsənət Universitetində kinooperatorluq fakültəsini bitirib. 2011–2012-ci illərdə film şirkətində çalışmışdır.
2010–2011-ci illərdə Naxçıvan M/R–da Hərbi xidmətdə olmuşdur.
2011–2012-ci illərdə Azerbaijan İnternational Filming (AİF-company) Kino şirkətində Quruluşçu Operator vəzifəsində çalışmışdır.
Cavad Məmmədov
Cavad Səfiyar oğlu Məmmədov — Azərbaycan Silahlı Qüvvələri Quru Qoşunlarının baş leytenantı.
Həyatı
Cavad Məmmədov 25 may 1980-ci ildə Göyçə mahalında doğulub. 1996-cı ildə Azərbaycan Dövlət Aqrar Universitetində, ikinci təhsilini isə Gəncə Dövlət Universitetində almışdır. İsmayıllı rayonunda 3 il kimya və biologiya müəllimi işləyib. 2007-ci ildən Gəncə şəhərinə köçmüşdür.
Hərbi xidməti
2000-2002-ci illərdə hərbi xidmətdə olmuşdu. 2020-ci ildə ehtiyatda olan zabit kimi hərbi xidmətə çağırılmışdır.
Baş leytenant 28 sentyabr 2020-ci ildə Murovdağ istiqamətində gedən döyüşlərdə şəhidlik zirvəsinə yüksəlib.
I
I latın qrafikalı Azərbaycan əlifbasında 13-cü hərf, 9 saitdən biri. Qalın, qapalı və dodaqlanmayan saitdir.
Dördüncü sülalə (Misir)
Qədim Misirdə Qədim padşahlıq dövrünün ikinci sülaləsi.Təxminən e.ə 2639-2506-cı illərdə hakimiyyətdə olmuşdur. Sülalə tarixdə "piramida tikənlər sülaləsi" kimi tanınmışdır.Beləki Xeops,Xefren,Menkaur piramidalarının tikintisi bu dövrə aiddir.
I
Azərbaycan dilində I hərfi ilə söz başlanmır.
Qurut
Qurut (qurub) — Cənubi Qafqazda, Azərbaycanın qərb rayonlarında, Kürd mətbəxində, Iranda, Əfqanıstanda və Orta Asiyada geniş istifadə olunan süd məhsulu.
left|thumb|[[Tacikistanda qurut satışı]]
Hazırlanması
thumb|250px|Cənubi Azərbaycanın [[Var (Xoy)|Var kəndində ağacdan hazırlanmış qurut qabı]]
Qurutu hazırlamaqdan ötrü qatıq və ya ayran torbada qatılaşanadək süzülür. Sonra ona duz vuraraq xəmir kimi yoğurub yumrulayır və qurudurlar. Qurutu uzun müddət saxlamaq olur. İstifadə zamanı qurut isti su ilə yuyulub təmizlənərək məhlul halına salınır. Bu məhlulu sarımsaqlı və ya sarımsaqsız istifadə etmək olar.
İstifadə
Alınmış məhlulu xəngəl, əriştə və s. xörəklərə əlavə edirlər. Qurutdan Naxçıvanda, Ağbaba mahalında və digər bölgələrdə qurut aşı, kələcoş və s. xörəklər bişirilir. Qurut pendir kimi də istifadə edilir.
Asif Rüstəmov (rejissor)
Həyatı
Asif Rüstəmov 20 oktyabr 1975-ci ildə anadan olub. İqtisad Universitetində (1992-1995), ADMİU-da (2000-2004), AVANTİ kurslarında təhsil alıb (2003-2004). Azərbaycanfilm kinostudiyasında (2002-2004), Lider TV-də (2004-2005), ButaFilm-də (2005), İctimai TV-də (2005-2006) çalışıb. Kinoatelye 24K studiyasının təsisçisidir.
Asif Rüstəmovun "Axınla aşağı" bədii filmi ABŞ-nin Los-Anceles şəhərində keçirilən SEEfest Film Festivalında "Ən yaxşı tammetrajlı debüt film" mükafatına layiq görülmüşdür.
Furqon
thumb| Mercedes-Benz Sprinter furqonu
Furqon, malların və ya insanların daşınması üçün istifadə olunan yüngül kommersiya nəqliyyat vasitəsidir. Mikroavtobusun növündən asılı olaraq o, mikrofurqon, panel furqon, SUV, kompakt SUV və ya orta ölçülü avtomobildən daha böyük ola bilər. Mini MPV, yığcam MPV, düşərgə furqonlarını və mikrofurqonları da funksiyasına görə furqonla müqayisə etmək mümkündür. Mercedes-Benz Sprinter, Ford Transit, Ford Transit Connect, Chevrolet Express furqonların məşhur nümunələridir.
Heydərizadə İbrahim Əfəndi
Heydərizadə İbrahim Əfəndi — Osmanlı alimi və şeyxülislamı.
J
J — Latın qrafikalı Azərbaycan əlifbasında 15-ci hərf. 23 samitdən biri. Cingiltili samitdir.
Tefilin
thumb|right|200px|İsrail əsgəri
Tefilin — yəhudi kişilərin bayram və şənbə günləri istisna olmaqla, sol qol və başlarına taxdıqları, içlərində Tövratdan hissələr olan dəridən hazırlanmış iki kiçik qutuya verilən ad.
Tefilin, şənbə və bayram səhərləri istisna olmaqla, 13 yaşı tamam olmuş hər yəhudi kişi tərəfindən, xüsusi bir dua ilə taxılır.
Sol qolda ürəyin xəttinə və başda iki gözün arasında alına taxılan bu qutucuqların içərisində, dəri üzərinə əl ilə yazılmış Tövratdan hissələr tapılar. (Təsniyə 4–9, Təsniyə 13–21, Çıxış 13: 1–10 və Çıxış 13: 11–16)
Allahın adının çəkildiyi bu tomarlar ürək xəttində qoluna və gözləri arasında alnına bağlayan bir Yəhudi; Ürəyini, əllərini və gözlərini pis düşüncə və hərəkətlərdən qorumuş olur.
NGC 4244
NGC 4244, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Malik Tiav
Malik Tiav — Alman-Finlandiyalı peşəkar futbolçu,. Hal hazırda İtaliyanın "Milan" klubunda mərkəz müdafiəçisi kimi çıxış edir.
Karyerası
Uşaqlıqda Tiav, Almaniyanın Düsseldorf şəhərinin "TV Kalkum-Wittlaer" klubunda oynayıb. Daha sonra "Fortuna Düsseldorf", "Bayer 04 Leverkusen" və "Borussia Münhenqladbax" klublarının uşaq komandalarında oynayıb.
2015-ci ildə "Şalke 04" klubunun gənclər akademiyasına qoşulur.
K
Latın qrafikalı Azərbaycan əlifbasında 16-cı hərf.
Malik Tiav
Karyerası
O, 7 mart 2020-ci ildə Bundesliqada "Hoffenhaym" klubuyla 1–1 hesablı heç-heçə ilə bitmiş oyunda "Şalke"nin heyətində peşəkar debüt etdi.
Milan
29 avqust 2022-ci ildə Tiav, A Seriyası klubu "Milan" ilə 30 iyun 2027-ci ilə qədər müqavilə bağladı.
Subaylar Günü
thumb|Subaylar Gününün tarixi Subaylar Günü — yalnızlığı qeyd etmək məqsədilə Çində təsis edilmiş gün. Hər il 11 noyabr tarixində qeyd edilir.
Tarixi
Subaylar Günü 1993-cü ildə Nankin Universitetində təsis edilib. Belə bir günün təsis edilməsində əsas məqsəd yalnızlığı qeyd etməkdir. Bu günün 11 noyabr tarixi olaraq xüsusi seçilməsi isə 11/11/xxxx tarixi ilə bağlıdır. Belə ki, 1 rəqəmi yalnızlığı təmsil etdiyi üçün bu rəqəmin ən çox yer aldığı tarix də Subaylar Gününün qeyd edilmə tarixi kimi seçilib.
Alış-veriş
Subaylar Günündə hər il böyük məbləğdə alış-veriş qeydə alınır. Xüsusilə də internet üzərindən həyata keçirilən alış-verişlər bu zaman daha çox olur. Buna görə də Subaylar Günü dünyada ən böyük alış-veriş festivalılarından biri kimi bilinir. Məsələn, "Alibaba" alış-veriş şirkəti 2017-ci ildə 1 milyard dollarlıq satışı 2 dəqiqə ərzində həyata keçirilmişdir. 2018-ci ildəki Subaylar Günündə isə 85 saniyədə 1 milyard dollarlıq sifariş alaraq yeni rekorda sahib olmuşdur.
Xorvatiya–Türkmənistan münasibətləri
Xorvatiya–Türkmənistan münasibətləri — Xorvatiya ilə Türkmənistan arasındakı xarici əlaqələr. İki ölkə arasında diplomatik münasibətlər 1996-cı ildə qurulmuşdur. Hər iki ölkə ATƏT-in və BMT-nin həqiqi üzvüdür. Ölkələrin heç birinin daimi səfiri yoxdur.
Diplomatik əlaqələr
2 iyul 1996-cı ildə ortaq bir bildirişin imzalanması ilə quruldu.
Siyasi münasibətlər
İki ölkə arasında fəal əməkdaşlığın başlanğıcı 2007 -ci ilin sentyabrında Nyu-Yorkda BMT Baş Assambleyasının 62-ci sessiyası çərçivəsində Türkmənistan Prezidenti Qurbanqulu Berdiməhəmmədovla Xorvatiya Prezidenti Stepan Mesiçin görüşü ilə qoyulmuşdur. İki ölkə arasındakı dialoq ən yüksək səviyyədə iki ölkə prezidentlərinin 2008-ci ilin aprelində NATO sammitinin keçirildiyi Buxarestdəki görüşü zamanı davam etdirildi. Xorvatiya Respublikasının Prezidenti Stepan Mesiçin Türkmənistana rəsmi səfəri 2008-ci ilin iyulunda baş tutdu. Türkmənistan Prezidenti Qurbanqulu Berdiməhəmmədovun Xorvatiya Respublikasına rəsmi səfəri 2009-cu ilin iyun ayında baş tutub. Xorvatiya Prezidenti İvo Josipoviçin Türkmənistana dövlət səfəri 2014-cü ilin aprelində baş tutdu.
Tərəflərin qarşılıqlı faydalı dostluq əlaqələrini genişləndirmək öhdəliyindən danışan danışıqlar iştirakçıları ikitərəfli əlaqələrin hərtərəfli və ardıcıl inkişafı üçün möhkəm təməl rolunu oynayan yüksək səviyyəli səfərlərin rolunu vurğuladılar. Diplomatlar, həmçinin Türkmənistan-Xorvatiya parlamentlərarası dialoqunun qurulması və inkişaf etdirilməsi imkanlarını müzakirə ediblər.
Qəzənfər Bağırlı
Qəzənfər Kərim oğlu Bağırlı — Azərbaycan Silahlı Qüvvələrinin mayoru. Vətən müharibəsinin iştirakçısı, Vətən Müharibəsi Qəhrəmanı.
Xorvatiya–Türkmənistan münasibətləri
Siyasi münasibətlər
Nümayəndələr ticarət-iqtisadi əməkdaşlığın inkişafı və iki ölkənin işgüzar dairələri arasında əlaqələrin genişlənməsi ilə bağlı xüsusi maraqlarını ifadə ediblər. Bu baxımdan ticarət -iqtisadi əməkdaşlıq üzrə hökumətlərarası birgə komissiyanın fəaliyyətinin əhəmiyyəti vurğulanıb.
Qəzənfər Bağırlı
Haqqında
Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 9 dekabr 2020-ci il tarixli Sərəncamına əsasən Qəzənfər Bağırlıya "Vətən Müharibəsi Qəhrəmanı" adı verildi.
Xorvatiya–Türkmənistan münasibətləri
Siyasi münasibətlər
Tərəflər humanitar bloku müzakirə edərək mədəniyyət, turizm və idman sahələrində əməkdaşlığın inkişafına sadiq olduqlarını qeyd etdilər, Xorvatiya Respublikasının mədəniyyət günlərinin Türkmənistanda keçirilməsinin mümkünlüyü məsələsini nəzərdən keçirdilər.
İqtisadi münasibətlər
Türkmənistan Xorvatiyanın Uljanik şirkətindən iki Ro-Pax minik avtomobili alıb.
Abdullah ibn Nuayman
Bir vaxtlar Abdullah ibn Nuayman spirtli içki içmək vərdişi var idi və bir müddət sonra bu vərdişdən həmişəlik qurtulmuşdur. İçki haram buyurulduqdan sonra da deyilənə görə, Abdullah ibn Nuayman aradabir gizli-gizli içərmiş. Bir gün onu içkili halda tutub Məhəmməd peyğəmbərin yanına gətirirlər. Ömər ibn Xəttab da orada olur və Abdullahın bu halını görəndə bəddua edir: “Lənətullah əleyhi – Allahın lənəti ona olsun”. Ömərin bu sözlərini eşidən peyğəmbər (s.ə.s) ona tərəf dönərək: Ey Ömər! Vallah, mən Abdullah ibn Nuaymanın Allahı və Rəsulunu sevdiyini bilirəm. Üstəlik sözünə davam edərək inanclı bir kimsəni hər hansı xətası üzündən lənətləməməyi tövsiyə edir.
Yüngül kommersiya nəqliyyat vasitəsi
thumb|sağ|2006 [[Renault Trafic modeli]]
thumb|sağ|2007 Ford Transit
thumb|sağ|BYD T3
Yüngül kommersiya nəqliyyat vasitəsi (LCV) avtonəqliyyat və kommersiya məqsədli nəqliyyat vasitəsi növüdür. Avropa İttifaqında bu, ümumi çəkisi 3,5 tondan çox olmayan kommersiya nəqliyyat vasitələri üçün rəsmi termindir. İxtisaslaşdırılmış yüngül kommersiya avtomobillərinə pikaplar, panel furqonlar, mikrofurqonlar, mikroavtobuslar və üç təkərli nəqliyyat vasitələri daxildir.
L
Latın qrafikalı Azərbaycan əlifbasında 17-ci hərf, 23 samitdən biri. Cingiltili samitdir, kar qarşılığı yoxdur.
Beynəlxalq Arxivlər Şurası
Beynəlxalq Arxivlər Şurası —  1948-ci ildə arxivlərlə əlaqəli bütün sahələrdə beynəlxalq əməkdaşlığı, tədqiqatı və inkişafı təşviq etmək üçün yaradılmış bir qeyri-hökumət təşkilatıdır. Fransanın Paris şəhərində, Fransa Milli Arxivi binasında yerləşir.
Beynəlxalq Arxivlər Şurası ümumi məclis tərəfindən idarə olunur. Onun rolu dünyanın hər yerindən arxivçilər üçün regional forumlar yaratmaq və arxiv işçiləri ilə maraqlı qurumları bir araya gətirmək, konkret problemlərin həllinə nail olmaq üçün komitələr yaratmaqdır. Katiblik təşkilatın rəhbərliyinə həvalə olunmuşdur və üzvlərin öz aralarında əlaqələndirilməsinə xidmət edir.
Missiya barədə bəyanat
Beynəlxalq Arxivlər Şurasının missiya bəyanatında deyilir: "Beynəlxalq Arxivlər Şurası, dünya arxivi mütəxəssislərinin təmsilçiliyi ilə qeydlərin effektiv idarə olunması və dünya arxiv irsinin qorunması, qayğısı və istifadəsinə həsr olunmuşdur. Arxivlər insan fəaliyyətinin sənədli məhsuludur və bu səbəbdən demokratiyanın, fərdlərin və icmaların şəxsiyyətinin və insan haqlarının təməlini qoyduğu keçmiş hadisələrin əvəzolunmaz şahididir. Altmış ildən çoxdur ki, Beynəlxalq Arxivlər Şurası dünyanın hər yerində arxiv qurumlarını və praktikantlarını birləşdirir, yaxşı arxiv idarəçiliyi və qeyd olunan mirasın fiziki qorunmasını təmin edir, nüfuzlu standartlar və ən yaxşı təcrübələr yaradır.
Akif Ərdəmgil
Akif Ərdəmgil  — Türk əsgəri.
Hərbi fəaliyyəti
1892-ci ildə hərbi məktəbə daxil olmuş və oranı 1896-cı ildə bitirmişdir. İtaliya-Osmanlı müharibəsində, Balkan müharibələrində və Birinci Dünya müharibəsində iştirak etmişdir. 1919-cu ildə Anadoluya köçərək Türkiyə İstiqlaliyyət Müharibəsinə qoşuldu. 16 dekabr 1935-ci ildə öz istəyi ilə təqaüdə çıxdı. Türkiyə Böyük Millət Məclisinin V dövr (ara seçkiləri) və VI dövründə Sivasın millət vəkili olmuşdur. 1962-ci il martın 22-də İstanbulda vəfat etmişdir.
M
Sonor samitdir. Burun samitidir.
Dənizatı
Cinsə 54-dən 57-yə qədər növ daxildir.
Dənizatının bədəninin qeyri-adi forması şahmat daşındakı atı xatırladır. Dənizatının bədənindəki çoxsaylı uzun tikanlar və lentşəkilli dəri çıxıntıları onu yosunlar arasında görünməz və yırtıcılar üçün əlçatmaz edir. Müxtəlif növ dənizatlarının ölçüləri 2 ilə 30 sm arasında dəyişir. Dənizatlarının maraqlı bir xüsusiyyəti, erkəklərin gələcək nəsli kisəsində daşımasıdır.
Yaşayış yeri
Dənizatları tropik və subtropik dənizlərdə yaşayır. Onlar hərəkətsiz həyat tərzi keçirirlər, quyruqları ilə bitki gövdələrinə yapışaraq və bədən rəngini dəyişərək, fonla tamamilə eyniləşirlər. Onlar bu cür özlərini yırtıcılardan qoruyur və qida üçün ov edərkən maskalanırlar. Dənizatları kiçik xərçəngkimilər və krivetlərlə qidalanır. Boruşəkilli xortum pipet kimi fəaliyyət göstərir — qida su ilə birlikdə ağıza sorulur.
Anatomiya
Onun gövdəsi suda şaquli şəkildə durur, çünki hava kisəsi bütün bədən boyunca yerləşir və arakəsmə ilə başı bədənin qalan hissəsindən ayırır. Baş hava kisəsi qarın boşluğundakından daha böyükdür, bu da üzən zamanı dənizatının şaquli vəziyyətini təmin edir.
Çoxalması
Dənizatları digər heyvanlar kimi çoxalmır. Cütləşmə dövründə erkək dişiyə doğru üzür, hər iki balıq bir-birinə yapışır və bu anda erkək kisəsini geniş açır, dişi isə ora bir neçə yumurta atır. Sonrakı dövrdə dənizatının nəslini kişi yetişdirir. Dənizatları çox törəyən heyvanlardır və kişi kisəsindəki yumurtadan çıxan embrionların sayı 2 ilə 1000 və ya daha çox fərd arasında dəyişir. Adi bir dəniz atı dörd-beş il yaşaya bilər. Dənizatları, güclü cərəyan balaları aparacağı hallarında qabarma və çəkilmə ilə hərəkət edirlər. Çoxalma mövsümündə balalar hər 4 həftədən bir çıxır. Doğuşdan dərhal sonra balalar sərbəst buraxılırlar. Bəzi növlərin balaları axınla hərəkət edir, digərləri doğulduğu yerdə qalır.
Sayının azalması
Hal-hazırda dənizatları həssas növlər hesab olunur - onların sayı getdikcə azalır. Elmə məlum olan 57 dənizatı növündən 30-u Qırmızı Kitaba daxil edilmişdir. Bunun bir çox səbəbi var, onlardan biri Tayland, Malayziya, Avstraliya və Filippin sahillərində dənizatlarının kütləvi şəkildə tutulmasıdır. Onların ekzotik görünüşü, insanların onları suvenir və hədiyyə kimi istifadə etməsinə səbəb yaradır. Dənizatlarını nəsli kəsilməkdən yalnız böyük nəsilartırma qabiliyyəti xilas edir: bəzi növlər bir dəfəyə mindən çox bala törəyir.
Osteomielit
Osteomielit — sümük infeksiyası. Simptomlara sümükdə ağrı, qızartı, qızdırma və zəiflik daxil ola bilər.
Uşaqlarda ən çox qol və ayaqların uzun sümükləri, bud sümüyü və çiyin, böyüklərdə isə topuq, onurğa və yan sümükləri təsirlənir.
Səbəbi
Səbəbi adətən bakterial infeksiyadır, lakin nadir hallarda göbələk infeksiyası da ola bilər. Osteomielitin inkişafı üçün risklər arasında şəkərli diabet, venadaxili narkotik istifadəsi, dalağın əvvəlcədən çıxarılması və həmən bölgənin travması daxildir.
Uşaqlarda adətən uzun sümüklərin ucları olan metafizlər təsirlənir. Yetkinlərdə fəqərə və çanaq sümüyü ən çox təsirlənir.
Osteomielit ağciyər vərəmi olan xəstələrin 1-3%-də ikinci dərəcəli ağırlaşmadır. Vərəm osteomielitində uzun sümüklər və fəqərələr təsirlənməyə meyllidir.
Stafilokokkus aureus, osteomielitin bütün formalarından ən çox təcrid olunmuş orqanizmdir.
Yetkinlərdə xəstəliyin ən çox görülən forması sümüyün yerli infeksiyaya məruz qalması nəticəsində yaranır. Stafilokokkus aureus bitişik infeksiya bölgələrindən toxumlanmış osteomielitdə ən çox görülən orqanizmdir. Lakin anaeroblar və qram-mənfi orqanizmlər, o cümlədən Pseudomonas aeruginosa, E. koli və Serratia marcescens də geniş yayılmışdır. Qarışıq infeksiyalar istisna deyil, qaydadır.
Burkholderia cepacia kompleksi venadaxili narkotik istifadəçilərdə onurğa osteomielitinə səbəb olur.
Patogenezi
Mikroorqanizmlər sümüyə üç əsas yolla yoluxa bilərlər:
Diaqnozu
Diaqnoz adətən simptomlara və C-reaktiv zülal (CRP) və eritrositlərin çökmə sürəti (ESR) kimi əsas laboratoriya testlərinə əsaslanaraq təklif edilir, çünki kəskin infeksiyadan sonra ilk bir neçə gündə düz rentgenoqramlar nəzərə çarpmır. Diaqnoz qan testləri, tibbi görüntüləmə və sümük biopsiyası ilə təsdiqlənir.
Rentgenoqrafiya və KT diaqnozun ilkin üsuludur, lakin dəqiq deyil və diaqnoz üçün yalnız orta dərəcədə spesifikdir. Onlar mütərəqqi osteomielitdə kortikal destruksiya göstərə bilər, lakin başlanğıc və ya gizli keçən osteomelitdə yox.
Təsdiqləmə ən çox MRT ilə aparılır.
Osteomieliti ümumi şəkildə çətinləşdirə bilən amillər sümük sınıqları, amiloidoz, endokardit və ya sepsisdir.
Təsnifatı
Çənənin osteomieliti uzun sümüklərin osteomielitindən bir çox cəhətdən fərqlənir.
Müalicəsi
Bakterial osteomielitin müalicəsi tez-tez həm antimikrob dərmanları, həm də cərrahi müalicəni əhatə edir. Qan axını zəif olan insanlarda amputasiya tələb oluna bilər. Miketoma infeksiyası ilə əlaqəli nisbətən nadir göbələk osteomielitinin müalicəsi göbələk əleyhinə dərmanların istifadəsini əhatə edir. Bakterial osteomielitdən fərqli olaraq, amputasiyalar və ya geniş sümük rezeksiyaları daha çox inkişaf etmiş göbələk osteomielitində, yəni miketomada olur (əksər hallarda topuq infeksiyaları). Bakterial osteomielitin müalicəsinin nəticələri, vəziyyət qısa müddət ərzində mövcud olduqda ümumiyyətlə müsbət olur. Antibiotiklərin mövcudluğundan əvvəl ölüm riski əhəmiyyətli idir.
Osteomielit çox vaxt həftələr və ya aylar ərzində antibiotik müalicəsi tələb edir. Ağır hallarda yaranı cərrahi yolla təmizlənməsi və ya hətta amputasiya tələb oluna bilər.
Simptomları
Simptomlar, xüsusilə kəskin bakterial osteomielitli uşaqlarda üzərini örtən qızartı, qızdırma, zəiflik və yeriyə bilməmə ilə birlikdə sümükdə ağrı ola bilər. Xəstəliyin başlaması ani və ya tədricən ola bilər. Böyümüş limfa düyünləri də xəstəliyə səbəb olur. Əsasən qanla keçən bakterial osteomielitdə yoluxma üsulundan fərqli olaraq, göbələkli osteomielit dəri infeksiyası kimi başlayır, sonra sümüklərə çatana qədər daha dərin toxumalara nüfuz edir.
Kəskin osteomielitin anaerob forması
Kəskin osteomielitin anaerob forması çətin keçir:
Neftli-qazlı hövzə
Neftli-qazlı hövzə — böyük geostruktur elementi daxilində məhdudlaşan neft və qaz akkumulyasiyasının struktur zonalarının məcmusu. Bu ərazilər geoloji təkamülü karbohidrogenlərin generasiya və miqrasiyasını, sənaye yığımlarının əmələ gəlməsini və həmçinin onların uzun geoloji müddət ərzində konservasiyasını təmin edir. Kənardan hövzəyə gələn karbohidrogen axınları hövzənin ehtiyatlarında nəzərə çarpacaq rol oynamır. Tektonik parametrlərə görə neftli-qazlı hövzələr platforma hövzələrinə, mütəhərrik zolaq hövzələrinə və keçid hövzələrinə bölünür. Mütəhərrik vilayətlərdə qırışıqlıq və ya özül komplekslərinin səthə çıxması ilə hüdudlandığına görə neftli-qazlı hövzə ayırmaq çətinlik törətmir (Vyana, Fərqanə və başqa neftli-qazlı hövzələr). Neftli-qazlı hövzələrinin sahəsi bir neçə onlarla kvadrat kilometrdən bir neçə yüz kvadrat kilometrə qədər dəyişə bilər.
Georq Moller
Bioqrafiyası
Norveç keşişinin ailəsində anadan olub.
Hannover, Karlsrue və İtaliyada təhsil almışdır. Təhsil müddətində Fridrix Veynbrenner ilə tanış oldu.
Vətəninə qayıtdıqdan sonra Qessen-Darmştadt Şahzadəsinin xidmətinə daxil olsu. Məhkəmə memarı və şəhər planlaşdırıcısı olaraq bir sıra tanınmış layihələr həyata keçirdi.
Tələbələri arasında Huqo fon Ritqen, Fridrix Maksimilian Hessemer, Ferdinand Ştadler və başqaları vardı.
1818-ci ildə, Qessen-Darmştadt Böyük Hersoqunu memarlıq abidələrinin qorunmasına dair ilk fərmanı qəbul etməyə inandırdı. Bu, Almaniyada abidələrin qorunması üçün ilk hüquqi əsas idi.
Qeorq Moller, əsrlər boyu yarımçıq qalan Köln kafedralının tamamlanmasında mühüm rol oynadı.
Somali–Türkmənistan münasibətləri
Somali–Türkmənistan münasibətləri — Somali-Türkmən münasibətləri, Somali ilə Türkmənistan arasında ikitərəfli diplomatik münasibətlər. Somali, Ankaradakı səfirliyi vasitəsilə Türkmənistandakı maraqlarını təmsil edir.
Tarixi
Xarici İşlər Nazirliyi və Türkmənistan Məclisi 18 fevral 2020-ci il tarixində Somali Federal Respublikasının Türkmənistandakı fövqəladə və səlahiyyətli səfiri (iqamətgahı Ankarada) Jama Abdullahi Məhəmməd ilə görüşlər keçirdi. Elə həmin gün yeni səfir etimadnaməsini Mezhdlisin sədri Gülşat Məmmədovaya təqdim etdi. Görüşün əvvəlində diplomatı təyin olunması münasibətilə təbrik etdi və ona Türkmənistan ilə Somali arasında əməkdaşlığın möhkəmləndirilməsində uğurlar arzuladı. Etimadnaməsinin surətlərini təqdim edən səfir, yüksək diplomatik vəzifəyə təyin olunması münasibətilə təbriklərinə və Somali xalqına ən xoş arzularına görə Türkmənistan tərəfinə təşəkkür etdi. Səmimi qarşılamadan sonra tərəflər Türkmənistan və Somali arasında qarşılıqlı maraq doğuran müxtəlif sahələrdə uzunmüddətli əməkdaşlıq qurmaqda maraqlı olduqlarını bildirdilər. Yüksək səviyyəli səfərlərin, eləcə də iki ölkənin xarici işlər nazirlikləri arasında əməkdaşlığın ikitərəfli əlaqələrin inkişafında mühüm rol oynadığı qeyd edilib. Diplomatlar, xüsusilə BMT kimi beynəlxalq təşkilatlar çərçivəsində əməkdaşlığın müsbət təcrübəsini vurğuladılar. Beləliklə, Cama Abdullahi Məhəmməd, ölkələr arasında diplomatik əlaqələr qurulmasından 4 ay sonra Somalinin Türkmənistandakı ilk səfiri oldu.
Oktyabrın 1-də Aşqabad, Türkmənistan Prezidentinin bu yaxınlarda Nyu-Yorka getməsinin ardından bir mətbuat konfransı təşkil etdi və bu müddətdə Qurbanqulu Berdiməhəmmədov Birləşmiş Millətlər Təşkilatı Baş Məclisinin 64-cü sessiyasında iştirak etdi və liderlərlə bir sıra ikitərəfli görüşlər və siyasi məsləhətləşmələr etdi bir sıra ölkələrin nümayəndələri və qlobal biznes elitasının nümayəndələri. Media təmsilçilərinin çoxsaylı istəkləri ilə təşkil olunan mətbuat konfransında xarici xəbər agentliklərinin və Türkmənistanda akkreditə olunmuş böyük beynəlxalq nəşrlərin müxbirləri ilə yanaşı yerli jurnalistlər qəzet, jurnalların baş redaktorları, televiziya və radio kanallarının rəhbərləri iştirak etdilər, Türkmənistan Xarici İşlər Nazirliyinin Beynəlxalq Əlaqələr İnstitutunda və adına TSU-da jurnalistika fakültəsində təhsil alan tələbələr Maxtumkuli.
Mətbuat konfransında Türkmənistan Prezidenti jurnalistlərin suallarını cavablandırarkən qlobal siyasi vəziyyətin inkişaf tendensiyalarındakı bəzi ziddiyyətlərə diqqət çəkdi ki, bu da “dünyamızın əksər hissəsinin hələ də yaşaması” ilə təzahür etdi. siyasi və iqtisadi kanonlara və stereotiplərə görə. İkinci Dünya Müharibəsi bitdikdən sonra qurulmuş və Soyuq Müharibə dövründə inkişaf etmişdir. Və belə bir vəziyyət, Türkmənistan liderinə görə, mövcud qlobal qarşılıqlı təsir sistemində dəyişikliklər tələb edir. Əslində son iki ildə ikinci dəfə Türkmənistana dünyagörüşü sədr müavininin fəxri missiyası verildiyi Baş Məclisin kürsüsündən danışarkən qlobal enerji təhlükəsizliyi arxitekturasının yaradılmasına yönəlmiş yeni təşəbbüslər dilə gətirildi. Ümumi tərksilah və dövrümüzün digər aktual problemlərini həll edərkən Türkmənistan lideri, müsbət dövlət bitərəfliyi və konstruktiv beynəlxalq əməkdaşlıq prinsipləri ilə yanaşı, səviyyəyə uyğun gələn tamamilə yeni siyasi metodlara əsaslanan fəal sülhməramlılıq strategiyasını təqdim etdi.
Məzarqazan
thumb|right|200px|[[Viktor Vasnetsov tərəfindən 1871-ci ildə çəkilmiş məzarqazan rəsmi.]]
Məzarqazan - Qəbiristanlıqlarda işləyən və məzarların qazılması ilə məşğul olan işçi. Məzarçı vəzifəsini icra edən şəxslər, adətən vəfat etmiş şəxslərin yaxınlarından olan könüllü şəxslərdən ibarət olur. Kilsə mülkləri yerləşən ərazilərdə dini mərkəzlərin öz məzarçılarınında olduğu məlumdur.
Məzarqazan bir vəzifə kimi orta əsr kilsələrində vəzifə hesab edilirdi və həmin şəxslərə aylıq maaş öndənilmişdir. Günümüz Avropasında məzarların qazılması işləri ilə özəl məzarlıq xidməti göstərən şirkətlər məşğul olmaqdadır. Bəzi qəbiristanlıqlarda saxlanılan texniki işçilər arasında məzarqazanlarda olur. Tarix boyunca məzarqazan kimi çalışan insanlara bir mənalı münasibət göstərilməyib.
Hindistanda məzarqazan olaraq işləmək aşağı sinifin gördüyü iş hesab edildiyindən kasta sistemində toxunulmazlar olaraq qəbul edilən insanlar bu işi görməkdədir. Ölüm mövzusu ədəbiyyatda çox işlənən mövzu olduğundan məzarqazan obrazlarıda müxtəlif bədii əsərlərdə öz yerini tapmışdır. Bunlardan ən tanınmışı Uilyam Şekspir tərəfindən yazılmış Danimarka şahzadəsi Hamletin faciəvi əhvalatı faciəsində verilmişdir.
Renault Trafic
Renault Trafic — Fransız avtomobil və kommersiya avtomobilləri istehsalçısı Renault tərəfindən dizayn edilmiş, işlənib hazırlanmış və bazara çıxarılan orta ölçülü furqondur. Opel/Vauxhall Vivaro, FIAT Talento (Scudo Van) və Nissan NV300 adı ilə digər bazarlarda da satılır. O, Renaultun Fransanın Sandouville şəhərindəki fabrikində istehsal olunur. Türkiyəyə 1,6 dCi 115 at gücünə malik mühərriklə gəlir.
N
Latın qrafikalı Azərbaycan əlifbasında 19-cu hərf, 23 samitdən biridir.
Cingiltili samitdir, kar qarşılığı yoxdur. Sonor samitdir. Burun samitidir. "N" hərfi Coğrafiyada da istifadə olunur. Kompasda üfüqün cəhətləri arasında Şimalı (ing. North) göstərir.
N hərfi ilə azot elementi simvolizasiya edilir.
thumb|Kompasda "N" hərfinin istifadəsi
Ernst Haynrihzon
Ernst Haynrihzon (13 may 1920, Berlin, Veymar Respublikası - 29 oktyabr 1994, Qoldbax, Almaniya) - alman hüquqşünası, mühafizə dəstəsi, fransız yəhudilərinin ölüm düşərgələrinə deportasiya edilməsinə görə məsuliyyət daşıyan nasist cinayətkarlarından biri. Müharibədən sonra Bavariyanın Burqstadt şəhərinin meri oldu.
Haqqında
Ernst Haynrihzon 1920 - ci il mayın 13-də müəllim ailəsində anadan olub. Berlində xalq məktəbində və gimnaziyasında oxuyub. 1939-cu ildə magistraturaya imtahan verib. 1939-cu il sentyabrın 1-də o, Vermaxt sıralarına çağırıldı və Polşa kampaniyasında iştirak etdi, lakin sonradan səhhətinə görə xidmətdən azad edildi. 1940-cı ildə Berlində hüquq təhsili almağa başladı, lakin tezliklə Reyx Təhlükəsizliyinin Baş İdarəsinə daxil oldu. 1940-cı ilin sentyabrında Teodor Dannekerin rəhbərliyi altında Parisdə SD şöbəsinin yəhudi bölməsinin kursantı və üzvü oldu. Hainz Rötke onun müdiri oldu. 1942-ci ildə Haynrihzon on minlərlə fransız yəhudisinin Auşvitz həbs düşərgəsinə deportasiyasını təşkil etmişdir. 30 sentyabr 1942-ci ildə nəqliyyat gecikdikdə yəhudilərin Dransi tranzit düşərgəsindən getməsinə müntəzəm nəzarət edən Haynrihzon fransız senatoru Pyer Masseni də (1879-1942) Auşvitz həbs düşərgəsinə sürgün etdi. Başqa bir 45 nömrəli nəqliyyat üçün, 11 noyabr 1942-ci ildə deportasiya edilənlərin sayını artırmağ məqsədi ilə  Rotşild xəstəxanasından yaşlı insanlar seçdi. 1944-cü ildə Berlində Reyx Təhlükəsizlik Baş İdarəsinə geri çağırıldı. Müharibənin son həftələrində SS Qoşunlarının "Prins Ogen" diviziyasına qoşuldu.
Müharibədən sonra
1945-ci il iyunun əvvəlində o, Bürqştadtda amerika qoşunları tərəfindən həbs edilmiş və Hammelburqda internasiya olunmuşdu. 1946-cı ilin dekabrında buraxılmışdır. Denazifikasiya proseduru zamanı o, IV qrupa təyin edilib. Sonra Vürzburqda hüquq təhsilini davam etdirib və 1953-cü ildə birinci, 1956-cı ildə isə ikinci dövlət imtahanını verib. 1958-ci ildən Miltenberqdə vəkil işləyib və Xristian Sosial Birliyinin (CSU) üzvü olub. 1952-ci ildə həyat yoldaşının doğulduğu Bürqstadt merinin müavini seçildi. 1960-cı ildə Bürqstadtın Miltenberqlə birləşməsinin qarşısını ala bildiyi üçün bələdiyyə sədri oldu və vətəndaşlar arasında yaxşı reputasiya qazandı. Bundan əlavə, Miltenberq şəhərinin regional şurasının üzvü idi. 1956-cı il martın 7-də Fransada qiyabi ölüm cəzasına məhkum edildi. 1976-cı ildə fransız tarixçisi və Holokostdan sağ çıxmış Serj Klarsfeldin təşəbbüsü ilə Haynrihzonun müharibə illərindəki fəaliyyəti ictimaiyyətə açıqlandı. Lakin o, şura qarşısında inadla bəyan etdi ki, “Haynrihzon” Gestapo işçisi deyil. Onun ifadələri icma və CSU-nun şurası tərəfindən qəbul edilib, baş katibi istintaqın gedişinə müdaxilə etmək istəməyib.
Hələ məhkəmə prosesi başlamamışdan əvvəl Haynrihzon 85% səslə yenidən bələdiyyə sədri seçildi və SPD-dən namizədliyini irəli sürdü. Bamberq Ali Regional Məhkəməsi 1977-ci ildə Klarsfeld və onun həyat yoldaşı tərəfindən dərc edilmiş ittiham sənədlərini tanımırdı. 1978-ci ilin iyununda Miltenberq şəhərində Serj Klarsfeld və 80-ə yaxın fransızın təşkilatçılığı ilə siyasi nümayiş keçirildi. 1978-ci ilin iyununda Miltenberq şəhərində Serj Klarsfeld və 80-ə yaxın fransızın təşkilatçılığı ilə siyasi nümayiş keçirildi. Onlar Svastika ilə Haynrihzonunun hüquq bürosunu dağıdıblar, “Frans Josef Strauss nasist cinayətkarı Haynrihzonu müdafiə edir” yazılmış plakat açıblar və hüquq firmasının reklam lövhəsini cırıblar.
Mühakimə
1979-cu ildə Haynrihzon, Kurt Lişka və Herbert Hagen ilə birlikdə "qəsdən və qanunsuz, qəddar və motivsiz cinayət ortaqları" ilə ittiham olundu. İttiham tarixçi Volfqanq Şefflerin yazdığı hesabata əsaslanıb. Serj Klarsfeld Parisdə tapılan həm iddiaçılardan, həm də gestapo fayllarından sənədlər toplusunu toplayıb. Haynrihzonun yunan yəhudilərinin deportasiyasında və yəhudi uşaqlarının Fransadan deportasiya olunmasında iştirakçı olmuşdur. Haynrihzonun vəkili Rihard Hut Serj Klarsfeldin fransız yəhudiləri adından danışmaq hüququnu rədd etdi. Haynrihzon məhkəmədə bildirib ki, yəhudilərin qətli barədə yalnız müharibədən sonra xəbər tutub. Lakin şahidlər onun şəxsiyyətini müəyyən ediblər, azyaşlı uşaqların və xəstələrin deportasiyasında iştirakı sübuta yetirilib. 1980-ci il fevralın 11-də Köln vilayət məhkəməsi Haynrihzonu 6 il müddətinə azadlıqdan məhrum edib. Bürqstadtlılar müraciət zamanı onun sərbəst hərəkət etməsinə icazə vermək üçün 200.000 DM məbləğində girov yığdılar. Amma yenə də 1980-ci ilin martında qaçmaq təhlükəsi ilə bağlı həbs olundu. 16 iyul 1981-ci ildə federal konstitusiya məhkəməsi hökmü qüvvədə saxladı. 3 iyun 1982-ci ildə Bamberq Ali Regional Məhkəməsi Haynrihzonu vaxtından əvvəl azadlığa buraxır. Haynrihzon özünü təqsirli bilməyib. O, Modest fon Korfun məhkəməsində ifadə verərək yenə yəhudilərin qətli haqqında heç nə bilmədiyini bəyan etdi. Daha sonra həyat yoldaşı ilə Bürqstadtda yaşayıb. 1994-cü ildə vəfat edib.
O
Latın qrafikalı Azərbaycan əlifbasında 20-ci hərf, 9 saitdən biri. O saiti qalın, dodaqlanan və açıq saitdir.
NGC 471
NGC 471, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. S0 tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Tamara Abakeliya
Tamara Qriqoryevna Abakeliya (თამარ გრიგოლის ასული აბაკელია, ) — Gürcüstan-sovet heykəltəraşı, teatr rəssamı, qrafik rəssamı, qrafik dizayneri.
Məşhur həkim və ictimai xadim İoseb Abakelianın (1882–1938) qardaşı qızıdır.
Həyatı
Tamara Abakeliya 19 avqust 1905-ci ildə Gürcüstanın qərbində, İmereti bölgəsində Xoni qəsəbəsində anadan olmuşdur. İlk təhsilini doğma kəndində almışdır. Sonra rəssamlıq təhsilini almaq üçün Tbilisiyə yollanmışdır. Tamara Abakeliya 1924–1929-cu illərdə N.P.Kandelaki, E.E.Lansere və Y.İ.Nikoladzenin də dərs verdiyi Tbilisi Dövlət Rəssamlıq Akademiyasında təhsil alıb. Teatr və dekorativ rəngkarlıq sahəsində K.A.Marcanişvilinin rəhbərliyi altında işləməyə başlayır.
1932–1934-cü illərdə Lado Mesxişvili adına Kutaisi Gürcü Teatrının rəssamı idi. 1942-ci ildən Sov.İKP üzvü olub. Məşhur rəsmləri arasında "İmeretili oğlan" (1928), "Nar toplamaq" (1930), "Xoşbəxt ailə" (1936), "Vintec" (1946, Gürcüstan İncəsənət Muzeyi, Tbilisi) vardır. .
Abakeliya yaradıcılığında rəngarlıqla yanaşı qrafik əsərlər, binaların xarici və daxili tərtibatı, tamaşa deorasiyaları, kitab illüstrasiyaları, film dekorasiyaları yaratmaqla da məşğul olub. O, Gürcüstanla yanaşı, SSRİ-nin digər respublikalarında da çalışıb. Tamara Abakeliyanın Tbilisi Marksizm-Leninizm İnstitutunun Gürcüstan şöbəsinin binasında yaratdığı friz Tbilisi şəhərinin görkəmli memarlıq nümunələrindən sayılır. O, binanın xarici hissəsini bəzəkli çərçivəyə salaraq, üfüqi zolaqlı lent şəklində dekorativ elementlərlə gözəlləşdirmişdir. Bina Sovet memarlıq məktəbinin nadir nümunələri sırasına daxildir.
Abakeliyanın atası, Gürcüstan SSR-in baş prokuroru Qriqol Abakeliya və əmisi gürcü məşhur vərəm həkimi İoseb Abakeliya 1938-ci ildə İosif Stalinin Böyük təmizləməsi zamanı güllələnmişdilər. O, Sosialist şair və dramaturq Karlo Kaladze ilə evli idi (1907–1988). Onun Kaladzeden heykəltaraş Gulda Kaladze adlı oğlu var idi.
Tamara Abakeliya 14 may 1953-cü ildə Tiflis şəhərində qəflətən vəfat edib. O, Tiflisdəki məşhur Didube panteonunda dəfn edilib.
Tiflisdəki küçələrdən biri Tamara Abakeliyanın adını daşıyır.
Mükafatları
Tamara Abakeliya Gürcüstan SSR əməkdar artisti (1942) və Qırmızı Əmək Bayrağı ordeni ilə təltif edilmişdir.
Tamaşaların dekorasiyası
Kote Marcanişvili adına Tbilisi Akademik Teatrı:
Rustaveli Milli Teatrı:
Tbilisi Dövlət Opera və Balet Teatrı:
Heydər Əliyev Park-Kompleksi
Heydər Əliyev Park-Kompleksi — dünyanın ən iri üç parkından biridir. Ümumi sahəsi 450 hektar (4.5 km²) olan park-kompleksinin əhatə etdiyi ərazidə İncəsənət Muzeyi, Amfiteatr, süni göl yaradılmışdır, parkın girişində Zəfər tağı yerləşir. Park-Kompleksinin açılışı 2014-cü ilin yanvarın 21-də baş tutmuşdur.
Park-kompleksinin quruluşu
Parkda 2012-ci ildə yenidənqurma işlərinə başlanılmışdır. Park-Kompleksinin açılışı isə 2014-cü ilin yanvarın 21-də baş tutmuşdur. Parkın ümumi sahəsi 2 km-dən və 400 hektardan çoxdur. Burada 350 mindən çox ağac və bəzək bitkisi əkilmişdir. Bu ağacların əksəriyyəti Şərq çinarı, şam, küknar, cökə, meyvə ağacları və müxtəlif bəzək bitkiləri təşkil edir. Parkın ərazisini Baş xiyaban birləşdirir. Baş xiyabanın eni 53 metr, uzunluğu 1400 metrdir.